da da da da de en en fi da da en da da da da da da sv sv id fi da da de en da fr en da da nl da nb da da da da da da da da da da da da da da da da da da da da da da da da da da da da da da da da da sv da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om revisionen af EU-midler i Danmark i 2011 | Rigsrevisionen
Sådan laver vi større undersøgelser
Beretningen har fokus på 3 områder:
Fødevareministeriets forvaltning af EU's landbrugsstøtteordninger, herunder administrationen af arealkontrollen og krydsoverensstemmelseskontrollen.
Europa-Kommissionens underkendelser mod Danmark, og hvilke initiativer Fødevareministeriet har taget for at mindske det beløbsmæssige omfang af underkendelserne.
Effekten af lokale projekter, som modtager EU-støtte. Bornholm er blevet udvalgt som case, og det er undersøgt, om der her er opstillet effektmål for Regionalfonden, Landdistriktsfonden og Fiskerifonden, og om det er muligt at måle effekten af de givne tilskud.
Den 14. november 2012 behandlede Statsrevisorerne
Beretning nr. 21/2011 om revisionen af EU-midler i Danmark i 2011
Statsrevisorerne afgav beretningen til Folketinget med følgende bemærkning:
"EU-midler revideres af Rigsrevisionen i det omfang, de indgår i statsregnskabet. Statsrevisorerne finder det positivt, at erklæringen om revisionen af EU-midler i Danmark afgives i en særlig beretning, da det tydeliggør Rigsrevisionens overordnede vurdering af EU-midler i Danmark. Beretningen kan fx bidrage til det arbejde, som Europa-Kommissionen, Den Europæiske Revisionsret og medlemslandenes rigsrevisioner udfører i bestræbelserne på at forbedre forvaltningen af EU-midler.
EU-indtægterne er i statsregnskabet for 2011 opgjort til ca. 8,7 mia. kr., og EU-udgifterne er opgjort til ca. 18,7 mia. kr.
Europa-Kommissionen yder derudover tilskud direkte til private og selvejende institutioner. Universiteterne modtog fx 573,2 mio. kr. i 2011 i direkte projekttilskud.
Statsrevisorerne konstaterer, at regnskaberne for EU-indtægter og EU-udgifter i 2011 er udarbejdet i overensstemmelse med de statslige regnskabsregler og giver et retvisende billede af indtægter og udgifter samt af den finansielle stilling ved årets udløb. Forvaltningen af EU-midler i Danmark er samlet set tilfredsstillende, og transaktionerne er som helhed lovlige, formelt rigtige og i overensstemmelse med Europa-Kommissionens og Ministerrådets bestemmelser.
EU-regelsættet er meget kompliceret for både forvaltning og landmænd, men Statsrevisorerne finder det ikke tilfredsstillende, at det fortsat er nødvendigt at afgive supplerende oplysninger på landbrugsområdet om:
At arealkontrollen fortsat ikke er tilfredsstillende. Fødevareministeriet og Natur-Erhvervstyrelsen har sørget for en bedre organisering af kontrollen, men der er fortsat behov for forbedringer af telemålingernes kvalitet.
At en række kommuner indberetter bemærkelsesværdigt få eller slet ingen landmænd for overtrædelser af krydsoverensstemmelseskravene.
At de konstaterede svagheder på landbrugsområdet har givet anledning til underkendelser, dvs. krav om, at Danmark tilbagebetaler tidligere modtagne EU-midler på ca. 1 mia. kr. i perioden 2002-2011. EU-Domstolen har i juli 2012 afgjort, at den største sag om underkendelse på 750 mio. kr. står ved magt. De danske myndigheder har anket dommen."
Ministeren for forskning, innovation og videregående uddannelsers redegørelse af 16. januar 2013 (PDF)
Skatteministerens redegørelse af 22. januar 2013 (PDF)
Erhvervs- og vækstministerens redegørelse af 22. januar 2013 (PDF)
Ministeren for by, bolig og landdistrikters redegørelse af 23. januar 2013 (PDF)
Finansministerens redegørelse af 23. januar 2013 (PDF)
Ministeren for fødevarer, landbrug og fiskeris redegørelse af 24. januar 2013 (PDF)
Rigsrevisors notat af 19. februar 2013
Rigsrevisionen følger i dette notat op på beretning nr. 21/2011 om revisionen af EU-midler i Danmark i 2011.
Beretningen handlede om revisionen af EU-midler i Danmark i 2011, dvs. revisionen af de indtægter, som Danmark har modtaget fra EU (EU-indtægter), og de bidrag, som Danmark har betalt til EU (EU-udgifter). Revisionen omfattede EU-indtægter fra landbrugsordninger under Ministeriet for Fødevarer, Landbrug og Fiskeri. Revisionen omfattede også en tværgående revision af projekttilskud på Bornholm bevilget fra Den Europæiske Regionalfond, Den Europæiske Fond for Udvikling af Landdistrikter og Den Europæiske Fiskerifond. Endvidere omfattede revisionen EU-udgifter under Skatteministeriet. Beretningen indeholdt Rigsrevisionens erklæring om revisionen af EU-midler i Danmark.
Ministrene præsenterer i deres redegørelser de initiativer, de har taget i 2012, og de initiativer, de vil sætte i gang i 2013 med henblik på at imødekomme de behov for forbedringer, som fremgår af Rigsrevisionens beretning og Statsrevisorernes bemærkninger.
Rigsrevisionen vil i de kommende årlige beretninger om revisionen af EU-midler i Danmark følge de omtalte sager vedrørende:
Fødevareministeriets arbejde med at forbedre arealkontrollen og krydsoverensstemmelseskontrollen
Fødevareministeriets arbejde med at minimere risikoen for underkendelser
Erhvervs- og Vækstministeriets og Ministeriet for By, Bolig og Landdistrikters arbejde med opstilling af effektmål og måling af effekten af tilskudsordningerne
SKATs initiativer for at forbedre kvaliteten i fortoldningen.
Statsrevisorernes bemærkning til Endelig betænkning af 27. februar 2013
Beretning nr. 21/2011 om revisionen af EU-midler i Danmark i 2011
Sagen optages i Endelig betænkning 2011 som afsluttet sag med følgende statsrevisorbemærkning:
"Statsrevisorerne afslutter denne beretningssag, idet der i de årlige beretninger om revisionen af EU-midler i Danmark bl.a. vil blive fulgt op på følgende forhold:
SKATs initiativer for at begrænse fejl i fortoldningsangivelserne
Erhvervsministeriets og Ministeriet for By, Bolig og Landdistrikters arbejde med opstilling af effektmål og måling af tilskudsordningernes effekt
Fødevareministeriets arbejde med at forbedre arealkontrollen og krydsoverensstemmelseskontrollen og mindske risikoen for underkendelser."
Statsrevisorerne den 27. februar 2013
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere